**DECIZIA ETAPEI DE INCADRARE**

## Nr. ....... /......06.2019

PROIECT

Ca urmare a solicitarii de emitere a acordului de mediu adresate de **SC GRANIT AGREGATE SRL**, cu sediul in. București, Bulevardul Camile Ressu, nr.41, sector 3, inregistrata la APM Tulcea cu nr.3406/07.03.2019, a depunerii memoriului de prezentare, inregistrat la A.P.M. Tulcea cu nr. 6390/23.04.2019 si a completarilor inregistrate cu nr. 8044/27.05.2019, in baza:

- **Legii nr. 292/2018** privind evaluarea impactului anumitor proiecte publice si private asupra mediului

**- Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu modificarile si completarile prin Legea nr.49/2011, cu modificarile si completarile ulterioare,

Autoritate competenta pentru protectia mediului Tulcea decide, ca urmare a consultarilor desfasurate in cadrul sedintei Comisiei Tehnice de Analiza din data de 04.06.2019, ca proiectul **”Lucrări de foraje și excavări necesare în vederea efectuării prospecțiunilor geologice”**, propus a se realiza în extravilan comuna Turcoaia, T29, Nb 263, nr. cadastral 242, județul Tulcea,  **nu se supune evaluarii impactului asupra mediului.**

**Justificarea prezentei decizii:**

I**. Motivele pe baza carora s-a stabilit necesitatea efectuarii evaluarii impactului asupra mediului sunt urmatoarele:**

a) proiectul se incadreaza in prevederile Legii nr. 292/2018 privind evaluarea impactului anumitor proiecte publice si private asupra mediului, nr.2, la pct. 3. alin. d) Foraje de adâncime, cu excepția forajelor pentru investigarea stabilității solului;

b) lucrarile propuse in cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice si private asupra mediului, sunt de natura a genera un impact semnificativ asupra mediului.

c) proiectul propus intra sub incidenta art.28 din Ordonanta de Urgenta a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, deoarece se suprapune cu aria naturală protejată ROSPA0073Măcin - Niculițel;

d) proiectul propus intra sub incidenta prevederilor art. 48 si 54 din Legea apelor nr. 107/1996, cu modificarile si completarile ulterioare.

**Caracteristicele proiectului**

1. **Dimensiunea si conceptia intregului proiect:**

Pentru cercetarea în detaliu în faza de explorare a resurselor de granit din perimetrul Valea Oii, se vor efectua, de-a lungul unei perioade de 2 (doi) ani, lucrări specifice de teren şi de laborator, împreună cu lucrări de birou. Lucrările se vor executa în baza Licenței de explorare nr. 21.473/2018, eliberată de A.N.R.M.

Pentru desfășurarea activităților miniere în perimetrul VALEA OII, județul Tulcea, S.C. GRANIT AGREGATE S.R.L. va încheia contracte cu firme specializate pentru executarea lucrărilor de explorare prevăzute în Licența de explorare.

### *Lucrări de teren*

Pentru zăcămintele de acest tip, metoda optimă de explorare este cu foraje de cercetare geologică amplasate într-o reţea aproximativ rectangulară, iar în funcţie de morfologia terenului s-a considerat necesară şi execuţia unor lucrări miniere uşoare, şi măsurători geofizice, pentru corelarea optimă a informaţiilor obţinute din lucrările miniere.

Ca lucrări de teren, în perimetrul de explorare, se prevăd a fi executate:

* lucrări de cartare geologică;
* măsurători geofizice (electrometrie);
* lucrări miniere de suprafaţă (derocări);
* foraje de cercetare geologică;
* ridicări topografice;
* prelevări de probe;
* lucrări de refacere a mediului şi reconstrucţie ecologică;
* lucrări de monitorizare post-închidere.

#### a)Lucrări de cartare geologică

Cartarea geologică se va efectua atât în deschideri naturale cât şi în lucrările geologice programate, astfel vor fi cartate forajele de explorare şi derocările care se vor executa în perimetru.

***Cartarea în deschideri naturale***

Cartarea geologică în deschideri naturale a perimetrului VALEA OII se va face pe întreaga suprafaţă (0,453 km2), la scara 1:5.000.

Datele obţinute din cartarea deschiderilor naturale se vor completa şi corela cu rezultatele lucrărilor miniere de explorare.

Lucrările de cartare în deschideri naturale vor servi la elaborarea secţiunilor geologice şi la definitivarea locaţiei forajelor.

Cartarea se va executa la începutul programului de explorare, în anul I contractual.

Aceste tipuri de lucrări vor fi realizate fără afectarea terenului natural, și anume, prin intermediul deschiderilor naturale.

**Cartarea lucrărilor miniere uşoare**

Derocările prevăzute a se executa vor fi cartate geologic. Cartarea lor desfăşurată se va face la scara 1:100 şi dacă vor trebui evidenţiate multe detalii sau grosimile formaţiunilor vor fi mici, la scara 1:50.

Documentarea geologică a lucrărilor miniere se va face în timpul execuţiei sau imediat după terminarea realizării lor. Desfăşuratele derocărilor, care nu prezintă forme geometrice precise ci neregulate, vor avea figurate, în mod obligatoriu şi cu precizie, adâncimile limitelor geologice.

Cartarea derocărilor se va executa în anul I contractual.

*Lucrările se realizează fără afectarea terenului*.

Toate forajele de explorare efectuate vor fi documentate geologic. În acest sens, se va descrie recuperajul forajelor şi se vor întocmi profile ale forajelor (sondelor) imediat după recoltarea carotelor. Descrierea litologică a carotelor va fi trecută în formularul: „Fişa forajului”. Documentarea acestor foraje, ţinând cont de adâncimile lor, se va efectua la scara 1:100.

Cartarea forajelor se va executa după realizarea fiecărui foraj, atât în anul I contractual, cât şi în anul II contractual.

Cartarea lucrărilor nu vor afecta suplimentar terenul, cartarea fiind realizată pe carotele extrase și în lucrarea realizată.

#### b)Măsurători geofizice

Măsurătorile geofizice programate au ca scop determinarea grosimii formaţiunilor sterile din acoperişul rocii utile - granit.

Va fi utilizată metoda sondajului electric vertical (SEV*)*, prin investigaţiile geofizice programate fiind înregistrat contrastul de rezistivitate existent între rocile sterile din coperta zăcământului şi corpul de granit.

Pentru determinarea „in situ” a rezistivităţii formaţiunilor geologice se utilizează un dispozitiv de măsură alcătuit dintr-un ansamblu de patru electrozi aşezaţi pe suprafaţa solului. Cel mai utilizat dispozitiv de măsurare a rezistivităţii este cel de tip Schlumberger.

Investigaţiile geoelectrice vor fi realizate pe 2 profile cu lungimi de cca. 500 m, pe fiecare profil vor fi realizate 12 sondaje electrice verticale, distanţa dintre două sondaje consecutive de pe acelaşi profil fiind de cca. 40 m.

Adâncimea de investigaţie este direct proporţională cu distanţa dintre electrozii de curent, astfel în cazul nostru, lungimea liniei de emisie AB a dispozitivului de măsură va fi de cca. 80 m.

Lungimile şi orientarea profilelor programate sunt redate în tabelul de mai jos:

|  |  |  |  |
| --- | --- | --- | --- |
| **Profil** | **Orientare** | **SEV-uri** | **Lungime**  **[m]** |
| Profil geoelectric 1 – 1' | NNE-SSV | 12 | 500 |
| Profil geoelectric 2 – 2' | NNE-SSV | 12 | 500 |
| **TOTAL** | | **24** | **1.000** |

În perimetrului de explorare VALEA OII, pentru investigarea geofizică prin metoda Sondajului Electric Vertical (SEV) cu dispozitive tip Schlumberger se vor realiza cca. 24 SEV-uri. *Măsurătorile geofizice sunt programate în anul I contractual.*

Măsurătorile geofizice se realizează fără afectarea terenului.

#### c)Lucrări miniere uşoare

Lucrările miniere de cercetare prevăzute a se realiza sunt lucrări de suprafaţă, din categoria lucrărilor miniere uşoare (derocări).

Derocările se vor executa în anul I contractual, după interpretarea datelor geologice obţinute din lucrările de cartare şi cele din măsurătorile geofizice. Acestea au ca scop:

* determinarea grosimii copertei corpului de granit;
* prelevarea de probe de granit pentru stabilirea caracteristicilor calitative.

Derocările au fost proiectate în partea vestică a perimetrului, zonă în care cotele terenului sunt apropiate de limita de cercetare propusă (+150 m) în cadrul programului de explorare. Astfel, se vor realiza 3 derocări care au fost amplasate pe un profil cu direcţia NNV – SSE, distanţa dintre două derocări fiind de 200 m.

Coordonatele şi volumul acestora sunt prezentate în tabelul următor:

|  |  |  |  |  |
| --- | --- | --- | --- | --- |
| **Lucrarea** | **X** | **Y** | **z (m)** | **Volum** |
| D1 | 405.613,70 | 751.565,60 | 172,30 | 9 m3 |
| D2 | 405.448,50 | 751.577,70 | 161,30 | 9 m3 |
| D3 | 405.232,20 | 751.675,80 | 152,60 | 9 m3 |
| **TOTAL** | | | | **27,0 m3** |

Din derocări se vor preleva probe de granit pentru efectuarea analizelor petrografice şi fizico-mecanice.

Derocările sunt programate în anul I contractual.

Suprafața de teren afectată de realizarea celor 3 derocări, este de 18 m2. După execuția derocărilor, suprafețele afectate vor fi rambleiate și se va trece la reconstrucția ecologică a terenurilor afectate.

#### d)Foraje de explorare

Principalele lucrări de explorare care vor fi realizate în perimetrul VALEA OII vor fi reprezentate de forajele geologice.

Forajele geologice propuse a se executa în programul de explorare au ca scop, cercetarea zăcământului de granit din perimetrul VALEA OII. Zăcământul de granit va fi cercetat uniform până la cota +150 m.

În *anul I contractual*, se vor executa 4 foraje, dispuse pe 2 profile cu o distanţă între profile de 200 m şi distanţa între lucrările de pe acelaşi profil de 400 m. Coordonatele şi adâncimile acestora sunt prezentate în tabelul următor:

|  |  |  |  |  |  |
| --- | --- | --- | --- | --- | --- |
| **Nr. crt.** | **Foraj** | **X** | **Y** | **Z** | **Adâncime [ml]** |
| 1 | **F1** | 405.522,90 | 751.693,20 | 215,70 | 65,70 |
| 2 | **F2** | 405.521,30 | 752.091,20 | 205,10 | 55,10 |
| 3 | **F3** | 405.323,90 | 751.700,60 | 161,30 | 11,30 |
| 4 | **F4** | 405.323,10 | 752.107,90 | 166,60 | 16,60 |
| **TOTAL 4 FORAJE** | | | | | **148,70** |

Forajele programate în *anul II contractual* vor determina îndesirea reţelei de foraj la gabaritul reţelei de 200 m între aliniamente şi între lucrări pe acelaşi aliniament (necesar evaluării resurselor cu un grad de cunoaştere corespunzător resurselor identificate măsurate), urmând a se executa 4 foraje, având următoarele coordonate şi adâncimi:

|  |  |  |  |  |  |
| --- | --- | --- | --- | --- | --- |
| **Nr. crt.** | **Foraj** | **X** | **Y** | **Z** | **Adâncime [ml]** |
| 1 | **F5** | 405.522,10 | 751.892,40 | 250,00 | 100,00 |
| 2 | **F6** | 405.522,10 | 752.291,00 | 218,50 | 68,50 |
| 3 | **F7** | 405.322,70 | 751.899,70 | 225,20 | 75,20 |
| 4 | **F8** | 405.324,50 | 752.305,40 | 167,70 | 17,70 |
| **TOTAL 4 FORAJE** | | | | | **261,40** |

Din foraje se vor preleva probe pentru determinarea caracteristicilor petrografice şi fizico-mecanice ale granitului.

Forajele vor fi executate de către o societate specializată, pe bază de contract ferm între părţi.

Pentru executarea forajelor din perimetrul VALEA OII se va utiliza metoda de foraj cu sistem Wire Line (WL) cu tub dublu. Această metodă asigură o extracţie corectă şi continuă (peste 95 - 99%) a materialului, evitând zdrobirea accidentală a probelor şi „tulburarea” coloanei litologice în timpul forajului şi a extragerii probei.

Executarea forajelor se va face folosind fluid de foraj (polimer biodegradabil).

Elementele care compun sistemul de lucru sunt:

* + coloana de avansare;
  + sape de diferite tipuri;
  + tub carotier introductibil – 2 buc. (diametrul de 96 mm);
  + extractor.

Forajele geologice vor avea următorii parametrii tehnici de săpare:

* diametrul: 122,0 mm;
* marşuri: 3,0 m;
* recuperaj: 95 - 99%.

Carotele extrase din foraje se vor depozita în cutii închise cu capac. În interiorul cutiei, se vor scrie cu vopsea rezistentă următoarele date:

* + numărul/codul forajului;
  + numele executantului;
  + data executării forajului;
  + lungimea totală a forajului;
  + numărul lăzii;
  + metrajul cuprins în ladă.

La exteriorul capacului şi pe cutie în lateral, se trece:

* + numărul/codul forajului;
  + metrajul cuprins în ladă.

Toate inscripţionările vor fi făcute imediat după recoltarea carotelor. Lăzile vor fi fotografiate individual cu aparat foto digital.

Pentru execuția forajelor, este necesară amenajare platformelor de lucru cu o suprafață de cca. 25 m² fiecare. Suprafața ocupată de amenajarea platformelor celor 8 foraje programate va fi de 200 m².

Forajele de cercetare se vor executa atât în anul I, cât şi în anul II contractual.

#### e)Ridicări topografice

Amplasarea lucrărilor în teren, se va face cu ajutorul staţiei totale. La finalizarea lor, acestea vor fi „ridicate” în sistem STEREO-GRAFIC '70 şi trecute pe planuri topografice efectuate la scările necesare.

Volumul total al lucrărilor topografice este de:

* bornarea perimetrului **(anul I contractual)** → 5 puncte;
* ridicare topografică scara 1:5.000 **(anul I contractual)** → 0,453 km2;
* ridicare topografică locaţii lucrări (foraje – 8 puncte, derocări – 3 puncte, SEV – 24 puncte) → 35 puncte, astfel:
  + **anul I contractual** - ridicare topografică locaţii lucrări (foraje – 4 puncte, derocări – 3 puncte, SEV – 24 puncte) → 31 puncte;
  + **anul II contractual** - ridicare topografică locaţii lucrări (foraje – 4 puncte) → 4 puncte.

Poziţia SEV-urilor va fi determinată cu o aparatură tip GPS de precizie în perioada de execuţie a lucrărilor.

#### f) Prelevări de probe

Pentru stabilirea caracteristicilor petrografice-mineralogice, fizico-mecanice şi a domeniilor de utilizare a rocii utile, din lucrările geologice programate se vor preleva probe petrografice, fizico-mecanice şi tehnologice.

Prelevările de probe se realizează fără afectarea terenului, acestea fiind prelevate din carotele extrase din forajele geologice executate și din materialul extras din derocări.

#### g)Lucrări pentru protecția și reabilitarea mediului

Instalațiile de foraj vor fi amplasate pe platforme special amenajate ce asigură desfășurarea optimă a operațiunilor din timpul forării, depozitarea materialelor necesare și a lăzilor pentru carote.

Platformele de lucru ale lucrărilor vor fi amenajate mecanizat, cu ajutorul unui buldozer, prin îndepărtarea stratului de sol și nivelarea terenului. Solul vegetal va fi îndepărtat și depozitat separat, pe amplasamentul platformei, în vederea utilizării în etapa de refacere a terenului, după finalizarea lucrărilor.

Principalele lucrări şi măsuri care se vor realiza vor consta în:

* amplasarea, atunci când este posibil, a lucrărilor de cercetare geologică (foraje și derocări) în zone lipsite de vegetaţie;
* decaparea solului vegetal de pe locaţiile forajelor și derocărilor şi depozitarea lui pe un amplasament special amenajat;
* alimentarea cu carburanţi a utilajelor se va realiza doar pe amplasamente special amenajate;
* umectarea, în vederea evitării antrenării prafului, a drumului tehnologic;
* colectarea şi îndepărtarea tuturor deşeurilor rezultate din execuţia programului de explorare;
* rambleierea excavaţiilor realizate, nivelarea şi compactarea acestora, iar în final acoperirea cu sol vegetal.

În perioada de execuţie a lucrărilor de explorare geologică pentru granit, în perimetrul VALEA OII, se are în vedere executarea unor lucrări specifice pentru protecţia mediului şi de reconstrucţie ecologică a zonelor afectate.

Reconstrucția ecologică a suprafețelor afectate de lucrările de explorare executate implică realizarea următoarelor lucrări:

* rambleerea şi compactarea excavaţiilor;
* colectarea tuturor deșeurilor de orice natură, legate de activitatea de pe platforma de foraj (saci din plastic în care se transportă aditivii, aditivii neutilizați, partea grosieră a fluidului de foraj uzat, deșeuri menajere din hârtie, plastic, deșeuri din material lemnos etc.) și transportarea lor în spații special amenajate, situate în afara perimetrului;
* sigilarea găurii de sondă - După închiderea unui foraj, gaura de sondă va fi sigilată cu un dop de ciment sau cu o țeavă metalică închisă la capătul superior, pe care se inscripționează numărul de cod al forajului;
* nivelarea suprafeţelor;
* înierbarea suprafeţelor;
* udarea însămânţărilor.

### h) Lucrări de laborator

Pe probele prelevate din lucrările de explorare se va efectua o serie de analize specifice de natură petrografico-mineralogică, fizico – mecanice şi pentru stabilirea domeniilor de utilizare.

### i)Lucrări de birou

Etapa de birou va consta în documentare şi cercetări bibliografice, referitoare la perimetrul VALEA OII şi a zonei adiacente, în activităţi de prelucrare şi interpretare a datelor de teren sau obţinute prin analize de laborator, în sintetizarea şi transformarea lor în date ştiinţifice. Aceste activităţi se vor efectua şi în timpul etapei de teren, dar mai ales vor avea loc la sfârşitul şi în continuarea acesteia.

Ca lucrări de birou care se vor executa sunt:

* întocmirea hărţii geologice după datele de cartare şi rezultatelor lucrărilor de explorare;
* construirea secţiunilor geologice;
* redactarea rapoartelor, studiilor, proiectelor şi a altor documentaţii tehnice.

Rapoartele, studiile, proiectele şi documentaţiile tehnice necesare estimativ sunt următoarele:

* + documentaţii pentru obţinerea avizelor şi acordurilor de mediu;
  + proiecte tehnice şi caiete de sarcini pentru execuţia lucrărilor de foraj şi a lucrărilor miniere;
  + proiecte şi documentaţii elaborate conform Legii Minelor, Normelor şi instrucţiunilor tehnice de aplicare a acesteia:
    - documentaţie pentru autorizarea începerii lucrărilor de explorare;
    - rapoarte semestriale de lucrări;
    - rapoarte şi programe anuale;
    - raportul final cu rezultatele lucrărilor de explorare executate şi calculul resurselor de granit, puse în evidenţă.

## Justificarea necesității proiectului

Programul de explorare va fi realizat pentru cercetarea resurselor de granit din perimetrul Valea Oii, județul Tulcea.

Obiectivele programului lucrărilor de explorare pentru granit din perimetrul Valea Oii, județul Tulcea sunt caracteristice etapei de explorare și constau în:

* delimitarea amănunţită a conturului, formei şi structurii zăcământului;
* studierea formaţiunilor care alcătuiesc acoperişul zăcământului;
* prelevarea de probe pentru determinarea parametrilor fizico-mecanici ai rocii utile şi a formaţiunilor sterile din coperta zăcământului;
* detalierea caracteristicilor calitative ale substanţei minerale utile, în vederea stabilirii domeniilor de utilizare;
* punerea în evidenţă a resurselor identificate cu un grad de cunoaştere corespunzător resurselor măsurate;
* stabilirea valorilor parametrilor de evaluare (calcul) a resurselor;
* efectuarea calculului resurselor de granit.

**Organizarea santier:**

În această fază de cercetare – explorare – nu sunt necesare lucrări propriu zise de organizare de șantier.

Lucrările pregătitoare și de organizare de șantier vor consta în amenajarea platformelor necesare pentru realizarea lucrărilor. Platformele de lucru vor fi amplasate în imediata vecinătate a locului de execuție a acestora.

În cadrul platformelor de lucru se va organiza și un punct de prim ajutor și pentru depozitarea echipamentelor de stingere a incendiilor.

Platformele de lucru vor fi amplasate în imediata vecinătate a locului de execuție a lucrărilor programate.

*b)cumularea cu alte proiecte existente si /sau aprobate*: in zona se desfășoară activități de extragerea pietrei din carieră.

*c*) *utilizarea resurselor naturale, in special a solului, a terenurilor, a apei si a biodiversitatii* : combustibili

*d) cantitatea si tipurile de deseuri generate/gestionate:*

In timpul executiei lucrarilor rezulta deseuri menajere si deseuri din activitatea de forare, vor fi valorificate/eliminate prin agenti economici autorizati.

Toate deseurile generate in timpul lucrarilor de executie se vor colecta/depozita in spatii special amenajate, pe categorii de deseuri si predate catre operatori autorizati pentru valorificare/eliminare .

*e)poluarea si alte efecte negative -* emisiile vor rezulta in perioada de executie a lucrarilor, din surse mobile ( mijloacele folosite la transportul materialelor), din lucrarile efective realizate pentru executarea proiectului. Nivelul de zgomot nu va depasi nivelul prevazut de SR EN 10009/2017 - “ Acustica. Limite admisibile ale nivelului de zgomot din mediul ambiant;

*f) riscul de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform informatiilor stiintifice* – minor.

g) *riscurile pentru sanatatea umana – de exemplu, din cauza contaminarii apei sau a poluarii atmosferice* – minor

**2) Amplasarea proiectului**

a) *Utilizarea actuala si aprobata a terenurilor*: amplasamentul este situat in extravilan comuna Turcoaia, T29, Nb 263, nr. cadastral 242, jud.Tulcea, cu folosinta actuala teren neproductiv, conform inregistrarii cadastrale

b) *bogatia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa, biodiversitatea, din zona si din subteranul acesteia* – Terenurile vor fi ocupate strict pe perioada de execuție a fiecărei lucrări, după finalizarea acesteia se va trece la realizarea lucrărilor de refacere a mediului. Impactul asupra mediului este unul temporar, pe perioada de execuție a lucrărilor, iar prin măsurile de refacere a mediului se vor diminua substanțial impactul activităților de explorare asupra solului și subsolului în perimetrul investigat, determinând încadrarea porțiunilor afectate în ambientul natural al zonei.

c) *capacitatea de absorbtie a mediului natural, acordandu-se o atentie speciala urmatoarelor zone*:

-zone umede, zone riverane, guri ale raurilor – nu este cazul

-zone costiere si mediul marin – nu este cazul;

-zone montane si forestiere – nu este cazul;

-arii naturale protejate de interes national, comunitar, international – se suprapune cu aria naturală protejată ROSPA0073Măcin - Niculițel;

-zone clasificate sau protejate conform legislatiei in vigoare: situri Natura 2000 desemnate in conformitate cu legislatia privind regimul ariilor naturale protejate, conservarea habitatelor naturale, a florei si faunei salbatice; zonele prevazute de legislatia privind aprobarea Planului de amenajare a teritoriului national - Sectiunea a III-a - zone protejate, zonele de protectie instituite conform prevederilor legislatiei din domeniul apelor, precum si a celei privind caracterul si marimea zonelor de protectie sanitara si hidrogeologica– suprapune cu aria naturală protejată ROSPA0073Măcin - Niculițel;

-zonele in care au existat deja cazuri de nerespectare a standardelor de calitate a mediului prevazute de legislatia nationala si la nivelul Uniunii Europene si relevante pentru proiect sau in care se considera ca exista astfel de cazuri– nu este cazul;

- zonele cu o densitate mare a populatiei – nu este cazul;

- peisaje si situri importante din punct de vedere istoric, cultural sau arheologic – imobilul se afla in zona de protectie a monumentelor istorice.

**3) Tipurile si caracteristicile impactului potential**

- importanta si extinderea spatiala a impactului - de exemplu, zona geografica si dimensiunea populatiei care poate fi afectata – suprafata de teren pe care se vor face lucrările de explorare este de 218 mp.

- natura impactului – implementarea proiectului va avea un impact pozitiv, permanent, pe termen mediu si lung asupra peisajului, mediului vizual, social, cultural. – Impactul direct constă în afectarea temporară a unor suprafețe de teren prin realizarea lucrărilor de explorare (foraje și derocări).

Subsolul va fi afectat prin realizarea excavațiilor realizate pentru execuția forajelor și derocărilor. Acest impact asupra factorului de mediu sol și subsol este inevitabil având în vedere specificul activității, dar este nesemnificativ (având în vedere mărimea suprafețelor, adâncimile de săpare și diametrul de săpare), efectele urmând a fi diminuate prin măsurile de reconstrucție ecologică a terenurilor afectate.

Măsurile preconizate de refacere a mediului vor diminua substanțial impactul activităților de explorare asupra solului și subsolului în perimetrul investigat, determinând încadrarea porțiunilor afectate în ambientul natural al zonei.

- natura transfrontalierǎ a impactului: nu este cazul

- intensitatea si complexitatea impactului impactul - impactul nu este unul major, ci unul în limite admisibile, un impact de intensitate mică, în special asupra factorului de mediu sol și subsol, acesta fiind diminuat substanțial după realizarea lucrărilor de refacere a mediului.

- probabilitatea impactului: pe durata de implementare si exploatare a proiectului posibil semnificativ .În perioada de execuție a lucrărilor de explorare geologică pentru granit, în perimetrul Valea Oii, se are în vedere executarea unor lucrări specifice pentru protecția mediului și de reconstrucție ecologică a zonelor afectate.

Principalele lucrări și măsuri care se vor realiza vor consta în:

* amplasarea, atunci când este posibil, a lucrărilor de cercetare geologică (foraje, derocări) în zone lipsite de vegetație;
* alimentarea cu carburanți a instalației se va realiza doar pe amplasamente special amenajate;
* colectarea și îndepărtarea tuturor deșeurilor rezultate din execuția lucrărilor de explorare;
* cimentarea gurilor de foraj;
* nivelarea, compactarea și acoperirea cu sol vegetal a suprafețelor afectate de platformele de lucru.

După finalizarea fiecărei lucrări se va trece la execuția lucrărilor specifice de protecție a mediului și reconstrucție ecologică a zonelor afectate.

- debutul, durata, frecventa si reversabilitatea preconizate ale impactului – impactul este unul temporar, pe perioada de execuție a lucrărilor.

- cumularea impactului cu impactul altor proiecte existente si/sau aprobate – în vecinătatea perimetrului există obiective industriale, constând în exploatările la zi ale rocilor utile. Având în vedere că activitățile de cercetare din cadrul perimetrului vor avea un impact redus asupra mediului, urmând să fie realizate cu afectarea unor suprafețe restrânse de teren și se vor desfășura etapizat, considerăm că impactul generat de activitatea de explorare nu se cumulează cu activitățile de exploatare din zonă.

- posibilitatea de reducere efectiva a impactului : impactul asupra mediului este unul temporar, pe perioada de execuție a lucrărilor, iar prin măsurile de refacere a mediului se va diminua substanțial impactul activităților de explorare, determinând încadrarea porțiunilor afectate în ambientul natural al zonei. Impactul se va resimți la nivel local, în zona fiecărei lucrări.

II. **Motivele pe baza carora s-a stabilit neefectuarea evaluarii adecvate – amplasamentul** – nu se afla in arie naturala protejata

* Amplasamentul proiectului se suprapune cu aria naturală protejată de interes comunitar ROSPA0073 Măcin-Niculițel;
* Scopul realizării forajelor geologice îl constituie cercetarea zăcământului de granit din perimetrul Valea Oii, după finalizare urmând ca amplasamentul să fie refăcut și adus la starea inițială;
* Pe amplasamentul proiectului nu au fost identificate habitate sau specii de floră şi faună/avifaună de interes comunitar pentru care au fost desemnate ariile naturale protejate şi care ar putea fi afectate negativ de implementarea acestuia;
* Prin implementarea proiectului nu se va reduce suprafaţa habitatelor / numărul speciilor de interes comunitar, nu se vor fragmenta habitate naturale de interes comunitar, nu vor fi afectate obiectivele de conservare ale ariilor naturale protejate cu care amplasamentul proiectului se suprapune sau se învecinează;
* Emisiile şi zgomotul produse în timpul realizării proiectului pot avea un impact negativ pentru biodiversitatea din zona amplasamentului dar acestea se vor manifesta doar pe perioada de implementare a proiectului.
* Respectarea măsurilor propuse în cadrul memoriului de prezentare vor contribui la reducerea impactului negativ asupra biodiversității din vecinătatea și de pe amplasamentul implementării proiectului.

III. **Motivele pe baza carora s-a stabilit neefectuarea evaluarii impactului asupra corpurilor de apa** in conformitate cu punctul de vedere al SGA înregistrat la APM Tulcea cu nr.8436/04.06.2019.

**Conditiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele si specificatiile din documentatia tehnica precum si legislatia de mediu in vigoare; se vor respecta masurile prevazute prin proiect in vederea diminuarii impactului asupra factorilor de mediu.
2. proiectul se va realiza conform documentatiilor prezentate, cu respectarea prevederilor legislatiei de protectia mediului, in vigoare.
3. lucrarile se vor executa strict in perimetrul destinat prin proiect si nu se vor deteriora zonele invecinate perimetrului de desfǎsurare a lucrǎrilor.
4. lucrarile se vor desfasura cu respectarea conditiilor tehnice si a regimului juridic prevazute prin actele de reglementare prealabile, emise de alte autoritati.
5. este interzisa parasirea incintei organizarii de santier cu mijloacele de transport cu rotile/caroseria autovehiculelor incarcate cu noroi, in vederea evitarii antrenarii acestuia pe drumurile publice.
6. se interzice eliminarea oricaror tipuri de deseuri care ar putea afecta calitatea solului;
7. deseurile menajere si cele rezultate in timpul executarii lucrarilor, vor fi colectate selectiv si preluate de o societate autorizata in acest sens.
8. titularii pe numele carora se va emite autorizatia de constructie au obligatia sa gestioneze deseurile din constructii astfel incat sa atinga progresiv, pana la data de 31 decembrie 2020, un nivel de pregatire pentru reutilizare, reciclare si alte operatiuni de valorificare materiala, inclusiv operatiuni de umplere, rambleiere care utilizeaza deseuri pentru a inlocui alte materiale, de minimum 70% din masa cantitatilor de deseuri nepericuloase provenite din activitati de constructie, cu exceptia materialelor geologice naturale definite la categoria 17 05 04 din anexa la Decizia Comisiei 2014/955/UE;
9. managementul deseurilor generate in urma executiei lucrarilor prevazute in proiect se va realiza in conformitate cu legislatia specifica de mediu si va fi in responsabilitatea titularului proeictului, astfel:

* deseurile municipale amestecate generate in perioada lucrarilor de constructii vor fi colectate, stocate temporar in pubele;
* deseurile industriale reciclabile rezultate in perioada lucrarilor de constructii (metalice, hartie si carton, plastic, etc.) vor fi colectate, stocate temporar pe tipuri, in recipiente speciale, in vederea valorificarii prin societati autorizate.
* deseurile de constructii rezultate in perioada lucrarilor de constructii vor fi colectate si stocate temporar in vederea valorificarii prin societati autorizate.

1. se interzice evacuarea deseurilor in alte locuri, decat in spatiile special amenajate.
2. organizarea de santier pentru lucrarile prevazute prin proiect va fi amplasata in incinta amplasamentului si se va avea in vedere urmatoarele:
   * organizarea de santier va ocupa suprafete cat mai reduse;
   * organizarea de santier se va realiza astfel incat impactul generat de aceasta asupra factorilor de mediu locali, pe timpul derularii lucrarilor prevazute prin proiect, sa fie cat mai redus;
   * se interzice spalarea utilajelor/vehiculelor in zona de lucru aferenta sau in zona organizarii de santier;
   * materialele necesare executarii lucrarilor propuse se vor depozita in locuri bine stabilite, amenajate corespunzator;
   * se vor lua masuri pentru minimizarea emisiilor de pulberi in suspensie si sedimentabile cu repectarea prevederilor STAS 12.574-87 privind protectia atmosferei;
   * pe perioada de executie a lucrarilor, zgomotul produs de activitatile de pe amplasament nu trebuie sa depaseasca nivelul de presiune acustica, conform SR 10009-2017 – Acustica. Limite admisibile ale nivelului de zgomot din mediul ambiant;
3. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect.
4. in cazul poluarii accidentale a solului cu produse petroliere si uleiuri minerale de la vehiculele grele si echipamentele mobile se va proceda imediat la decopertarea solului contaminat, stocarea lui in saci, tratarea de catre firme autorizate/depozitarea in depozite de deseuri autorizate;
5. prezenta decizie nu exonereaza de raspundere proiectantul si constructorul, in cazul producerii unor accidente in timpul executiei lucrarilor sau exploatarii acestora;
6. raportarea imediata la APM Tulcea si SGNM – CJ Tulcea in cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentala;
7. beneficiarul raspunde de realizarea corecta a lucrarilor propuse, respectand conditiile prezentate in memoriul de prezentare;
8. daca terenurile cu destinatia de spatii verzi vor fi afectate in mod accidental in timpul realizarii proiectului, ele vor fi aduse la stadiul de functionalitate avut anterior, cu refacerea acestora (se va realiza reabilitarea ecologica a zonelor afectate temporar si readucerea lor la starea si functionalitatea initiala);
9. **la finalizarea lucrarilor se va notifica APM Tulcea, in vederea intocmirii procesului verbal de constatare a realizarii lucrarilor prevazute in actul de reglementare. Procesul-verbal incheiat de APM Tulcea la verificarea respectarii prevederilor prezentei decizii, se anexeaza si face parte integranta din procesul-verbal de receptie la terminarea lucrarilor;**
10. beneficiarul va respecta conditiile impuse prin certificatul de urbanism nr. 04/28.02.2019, emis de Primaria com. Turcoaia și condițiile impuse prin actele emise de celelalte autorități avizatoare;

**Prezenta decizie este valabila pe toata perioada de realizare a proiectului, iar in situatia in care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial,

actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute la art. 2 din Legea nr. 292 privind evaluarea impactului anumitor proiecte publice si private asupra mediului, considerandu-se ca acestea sunt vatamate intr-un drept al lor sau intr-un interes legitim.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitarii aprobarii de dezvoltare.

Inainte de a se adresa instantei de contencios administrativ competente, persoanele prevazute la art. 21 din Legea nr. 292 privind evaluarea impactului anumitor proiecte publice si private asupra mediului au obligatia sa solicite autoritatii publice emitente a deciziei prevazute la art. 21 alin. (3) sau autoritatii ierarhic superioare revocarea, in tot sau in parte, a respectivei decizii. Solicitarea trebuie inregistrata in termen de 30 de zile de la data aducerii la cunostinta publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de solutionare a plangerii prealabile prevazuta la art. 22 alin. (1) este gratuita si trebuie sa fie echitabila, rapida si corecta.

Prezenta decizie poate fi contestata in conformitate cu prevederile Legii nr. 292 privind evaluarea impactului anumitor proiecte publice si private asupra mediului si ale Legii nr. 554/2004, cu modificarile si completarile ulterioare.

**Director Executiv**

**Chim. Mirela – Aurelia RAICU**

Sef Serviciu Avize, Acorduri, Autorizatii Sef Serviciu

Calitatea Factorilor de Mediu

ing. Simona CONSTANTINESCU ing. Elena MICU

Nr.AAA: .............../ 06.2019